Jeg er blevet anklaget for at sælge vores lands værdighed.
Jeg har aldrig solgt Malaysias værdighed!
Jeg garanterer jer. Der er ingen problemer.
Ikke som regeringen i dag.
De er villige til at se vores fiskere miste deres levebrød!
Hvad med offentlig støtte? Velfærd?
Hjælpemidler til hjemmet? Stipendier?
Når de får magt,
er de bare så nådesløse.
Det er derfor, vi må modsætte os den nådesløse regering!
Vores kamp er hellig og ren!
Den vil give vores nationale race og religion succes, om Allah vil.
- Længe leve UMNO! - Længe leve!
- Gud er stor! - Allah!
Tidligere statsminister Najib Razak
stod over for anklager omkring milliarder af dollars,
der manglede fra statskassen 1MDB.
Den Penang-fødte flygtning Jho Low overførte millioner af dollars
til tidligere statsminister Najib Razaks konto.
Hvidvaskede penge blev brugt på malerier af Picasso, Van Gogh og Monet,
en 90 meters luksusyacht og produktionen TheWolf of Wall Street.
Den frækhed, de penge, de stjal. Fire milliarder dollars.
Det er vildt.
Najib har erklæret sig uskyldig i korruption og tillidsbrud.
Nu risikerer han at tilbringe resten af sit liv bag tremmer.
Najib må portrættere sig selv som komplet idiot,
der blev ført bag lyset af en 20-årig,
eller han må indrømme, han vidste, hvad der foregik.
I dagligdagen, når man styrer et land,
er det umuligt at se på detaljer.
Og intet overhovedet kan knyttes til mig.
Det er politisk.
EN ORIGINAL DOKUMENTARSERIE FRA NETFLIX
Jeg er fisker.
Vi tjener ikke meget.
Ikke meget.
Fiskeri er måske ikke en særligt respekteret karriere.
Men det betyder egentlig ikke noget.
Det er en livskæde. Alles overlevelse er indbyrdes afhængig.
Så når økonomien er dårlig, påvirker det os.
Økonomien er kritisk.
Okay, fisken ser ren ud nu.
Det, vi ser i aviserne, er, at regeringen led tab.
Men vi ved ikke hvor meget.
Vi ved ikke med sikkerhed, om Najib tog penge fra folket.
Vi ved ikke, hvor pengene blev af, eller hvem der gav dem væk.
Om Najib havde ret eller ej, kan kun Gud sige.
Til hans ære syntes jeg, Najib havde det rette budskab.
Han talte om reformer.
Han talte om at drive økonomien frem,
bekymring for de fattige og ulighed.
Han var en god minister i mit kabinet.
Jeg tænkte, at han ville være,
som hans far var, den anden statsminister i Malaysia, som gjorde det godt.
Najib studerede i England.
Faderen døde, og han blev hentet hjem,
blev vicestatsminister og steg hurtigt i rangordenen.
Najib betragtes af folk, der kender ham
som en fin malajisk-engelsk gentleman
på grund af hans baggrund og uddannelse i England, og at han taler godt.
Han er meget engageret, når han taler med en.
Jeg er interesseret i tennis,
fordi mine børn elsker tennis,
og de tvinger mig til at se det.
Mange i Vesten og helt sikkert i finans
drog et lettelsens suk, fordi de mente, at Najib var
en, der blev nem at arbejde med.
Jeg har et godt forhold til statsminister Najib,
og vi er nære partnere i at samarbejde om en række anliggender.
Vi har et udtryk i Malaysia, der hedder "Malaysia Boleh,"
som betyder: "Kan godt." "Ja, vi kan."
Jeg tror, Obama lærte det af os.
Dem, der vidste det,
vidste, at Rosmah virkelig var magten bag Najib.
Min mand elsker at se mig gå to skridt bag ham.
Rosmah er kendt for at have direkte indflydelse,
ikke kun da hun mødte Najib,
men også i at møde andre vigtige regeringsledere.
I modsætning til sin mand havde hun arbejdet sig op.
Hun var en spiller.
Jeg har ikke noget imod at gå to skridt bagved.
Det gør ham glad. Men det vigtigste er, at jeg får, hvad jeg gerne vil have.
Så de fandt på "Et Malaysia."
Det betyder, at alle uanset race er ét Malaysia.
Det var hans politiske slogan.
- Et! - Malaysia!
Najib overtog som statsminister, mens den globale finanskrise var ved at blive løst.
Han var et godt sted. Der var gang i tingene.
økonomien var på vej op, aktiemarkedet steg.
Men uheldigvis startede han 1MDB.
Det glæder mig at byde jer velkommen
til fremtiden
i vores økonomiske vækst.
Et Malaysia Development Berhad, 1MDB,
blev skabt til at investere malaysiske skatteyderes penge i udlandet,
generere enorme afkast, bringe udenlandske investeringer tilbage
for at anspore Malaysias økonomi.
På overfladen lyder det som en god idé.
Budgettet har altid været i underskud.
Men på det tidspunkt besluttede regeringen at få en velstandskasse
ligesom dem, man ser i Kuwait
og andre rige, olieproducerende lande.
Da vi etablerede 1MDB,
ville vi opnå vores...
...vision om en avanceret økonomi, højindkomstøkonomi,
på grund af tidens globale nedgang.
Kun landene i Mellemøsten havde overskudskapital, og vi...
...ville have et særligt forhold til dem.
Udviklingslande har altid brug for finansiering udefra til at bygge
veje, lufthavne og hospitaler.
Det er det, man vil have, en statsvelstandskasse skal gøre.
Den skal enten tjene penge eller bygge infrastruktur.
I 2009 tog 1MDB et lån på omkring 1,2 milliarder dollars,
og inden for et par uger havde de investeret 95% af summen,
en milliard dollars i et enkelt firma.
Og når man undersøger det firma hurtigt,
opdager man, at firmaet var nyt.
Det havde ingen historie, og ingen vidste noget om det firma.
Investeringen var omkring en milliard på det tidspunkt.
Så vi googlede og tjekkede PetroSaudi.
Der var tvivlsomme handler.
Jeg var nummer tre i PetroSaudis i London.
Men der var næsten ingen aktiviteter før i 2009.
Den officielle historie var,
at PetroSaudi bragte oliefelter ind i Turkmenistan,
men de havde ingen oliefelter.
De havde ingen oliefelter. Det var en løgn.
En i det joint venture bragte
næsten to milliarder dollars, og den anden bragte ingenting.
Og så tænker man: "Er det fup?
Er det ægte?
Eller er det en foregivet aftale
for at tage en milliard
fra malaysiske skatteydere?"
Jeg har en blog,
der er dedikeret til at afdække korruption i Malaysia.
Jeg kendte til 1MDB, for siden omkring 2010
havde 1MDB råbt op om at blive involveret
i regnskovens tilstand, hvor jeg havde set på tømmerkorruption.
Ingen kunne nå til bunds i, hvad der foregik
udover at kassen tilsyneladende tabte penge
og investerede i sære institutioner uden fortid, såsom PetroSaudi,
som var forbundet med Najibs søns venner.
Det var det, alle hviskede: "Hej, ja, det ledes af en gruppe drenge,
der er venner med Najibs søn. Det er ham Jho Low."
Hvordan definerer vi værdi?
Jho Low var, og måske er
den internationale mysteriemand.
Er det noget, vi kan se?
Ingen vidste meget om ham.
Vi fandt kun den her meget...
...dyre video
af ham og hans bror,
der taler om hans firma, Jynwel Capital.
Det handler om, hvordan hver aftale ændrer et samfund, et land og verden.
Den sagde ikke noget om, hvad firmaet laver.
Vores tilgang er dybest set at sætte spørgsmålstegn ved kvalitet,
hvordan man øger værdi, identificerer synergier,
udnytter effektiviteten og maksimerer potentialet.
Så kan vi nyde at bringe kreativitet og ekspertise til en aftale
og udføre den på vores egen måde.
Hvilke forretninger var han involveret i?
Det kan ingen forklare.
Denne unge iværksætter havde intet generalieblad.
Hvordan er han udpeget
til at styre den største regeringsvirksomhed?
Der er intet svar.
Han studerede på kostskole i Storbritannien,
og han blev venner med børn af herskende familier
i Saudi og Abu Dhabi,
og han blev også venner med Riza Aziz,
Najibs stedsøn.
Han fik en stilling som rådgiver for Najib.
Han så en mulighed for handel med sine mellemøstlige forbindelser.
En af aktionærerne i PetroSaudi
var prins Turki af Saudi-Arabien.
Så Jho Low kunne forbinde Najjb til dem.
Ja, det var Jho Low, der...
...havde den særlige forbindelse til nogle nøglepersoner
i Mellemøsten, ser du.
Når det gælder de lande, har man brug for en særlig kanal for at få ting til at ske.
Det var på et langt mere uformelt grundlag.
Malaysia er et meget lille samfund.
Tingene slipper ud.
Og Jho Low var allerede kommet ind på radaren
bare for at være en chokerende flottenhejmer.
Selvfølgelig er 50 flasker Cristal
fra Saudi og Malaysia ikke nok.
Gæt engang.
Vi fik en masse lort fra Saudi og Malaysia!
Hent 100 flasker Cristal til alle!
I natklubberne er en "hval" en, der spenderer rigtig meget.
En stor nok forbruger til på egen hånd at holde en natklub kørende.
Så Jho Low var den største hval, den blå hval blandt hvaler.
Første gang vi hørte om ham, havde Jho Low været i klubben 1OAK.
Han så Lindsay Lohan,
og nogen havde fortalt ham, det var hendes 23-årsfødselsdag.
Så han købte 23 flasker champagne til klubben.
De kommer ud med stjernekastere i,
og servitricer løb rundt med dem, og alle jublede.
Så var der en, der kom hen til ham.
"Hej, du er blevet leget med her. Det er ikke hendes fødselsdag."
Som en udfordring, men også for morskabs skyld bestilte han 23 flasker mere.
Paris Hilton afkrævede efter sigende Jho Low
en million dollars, hver gang hun var hans festledsager.
Han hyrede Busta Rhymes til at holde en personlig fest.
Jamie Foxx og Swizz Beatz.
De gav hinanden Bugatti'er i festgave at køre hjem i.
Og så var der dansende dværge
og løver i bur ved poolen og akrobater.
De fik en som Britney Spears til at springe ud af en lagkage.
Alle spekulerede på, hvordan
en tyk kineserdreng kunne feste med de lækreste piger i Hollywood.
Det gik op i en højere enhed i slutningen af 2013,
da der kom reklamer ud for en film, The Wolf of Wall Street.
Jeg hedder Jordan Belfort.
Det år, jeg blev 26, tjente jeg 49 millioner dollars,
hvilket ærgrede mig, for det var tre fra at være en million om ugen.
Men jeg havde også opdaget,
at produceren af denne film til 100 millioner dollars
om at bortødsle stjålne penge,
var Najib Razaks stedsøn.
At have udsøgt talent
med Leo DiCaprio, Martin Scorsese
og bruge fire år på den film og se den materialisere sig på det store lærred
og få den anerkendelse, filmen får, er en god følelse.
- Tillykke. - Tak. Mange tak.
Vi er meget spændte. Rigtig meget.
Og til hver eneste lanceringsfest
ved siden af denne unge mand, som på en uforklarlig måde
var i stand til som nybegynder i Hollywood
at lave en film til 100 millioner dollars med Leo DiCaprio og Martin Scorsese,
ved siden af ham var ingen andre end Jho Low,
fyren bag den her 1MDB-kasse,
der brugte så mange penge og investerede gud ved hvor.
Tak til hele produktionsholdet, Joey, Riz og Jho.
Tak, fordi I ikke kun samarbejdede,
men tog en risiko for filmen.
Jeg blev aldrig...
...inviteret til de fester, heldigvis.
Selv hvis jeg var, tog jeg ikke med.
Det er ikke min stil.
Jeg følte mig meget akavet. Han ved, jeg ikke kunne lide det.
Men han følte vel, at han måtte vise,
at noget lignende ville være forbundet
med én med mange penge og derfor ville imponere andre.
Det imponerede ikke mig,
men han troede måske, det kunne imponere andre.
Og jeg fik et dejligt citat i den tid, da Jho Low blev set bruge penge.
Rosmah åbnede åbenbart op for en historie på nettet,
der talte om det her,
og hun stampede med foden og sagde højt:
"Han skal huske, det også er mine penge."
Det er tid til at møde husets dame,
ingen andre end statsministerens kone.
Datin Rosmah Mansor.
Hej, Datin!
Hvordan går det?
Jeg satte hele huset i stand.
Jeg gjorde alt.
Jeg valgte alle møblerne og designede tæpperne.
Jeg kender ikke Rosmah personligt,
men medierne har portrætteret hende meget som Imelda Marcos,
undtagen på et meget højere plan.
Mens politikere nok er mere diskrete, var Rosmah slet ikke diskret.
Det er et par øreringe.
Hun havde en ny Birkin-krokodilletaske
på armen, hver gang hun gik ud.
Her er en tiara.
Der er en historie om Rosmah Mansor, der tog til Hong Kong
og brugte så mange penge på at shoppe,
at de endte med at fylde et helt jetfly til randen.
Fantastiske halskæder som denne.
Hvordan kunne en politikers kone have råd til sådan luksus?
En slags ring.
Jho Low sørgede for at bruge mange penge på Rosmah.
Jeg accepterer, at der var anklager om en overdådig livsstil.
Jeg fik idéen, andre folk...
Og det er ikke passende. Så jeg gør mit bedste
for at ændre den opfattelse,
fordi det er et spørgsmål om opfattelse. Sandheden er noget andet.
Og jeg håber, at folk med tiden vil forstå
den sande person, jeg er.
Du synes ikke, det er sandt, at du og din kone lever en overdådig livsstil?
Livsstilen kan forklares.
Hun kan som de fleste kvinder godt lide at shoppe, men...
Man har en tendens til at samle på ting over en periode,
og nogle af de steder, hun handler...
Hun går også på udsalg.
Jeg beklager mig nogle gange. "Behold ikke alt det.
Du er en hoarder. Du beholder ting i lang tid.
Kom af med dem."
Det er utroligt efter få år,
hvor meget man samler, især når man er ved magten.
ROSMAH MANSOR, TIDLIGERE FØRSTEDAME MALAYSIA
Vi har venner. Venner giver os gaver.
Og det er ikke imod loven i Malaysia at modtage gaver.
Alle statsledere modtog gaver,
især fra Mellemøsten.
Jeg mener, jeres præsident modtog
meget dyre gaver fra...
...også fra Mellemøsten. Det er veldokumenteret.
Ja, Kiky.
Åh, Kiky.
Kiky.
Den berømteste kat i landet.
Hun er kælen, blød, og...
...hun er territoriel.
Man finder hende altid her.
Hun har markeret det som sit territorium.
Og hun går ikke andre steder hen.
Lægger du hende på Instagram?
Ja, jeg får cirka 40.000, hver gang jeg deler Kiky,
og folk siger: "Hør,
vi vil se det seneste billede af Kiky." De kommenterer sådan.
Det er meget overdrevet med hensyn til min livsstil.
Jeg er en simpel person. Jeg elsker den enkle livsstil.
Asien var lidt langsom til at opfatte hele omfanget af krisen i USA.
Det ramte ikke rigtigt i området, før...
...omkring dengang Lehman gik konkurs, og man så implosionen i handlen.
Efter finanskrisen var det en slem tid for investeringsbanker verden over.
Nogle overlevede ikke.
Goldman var en af få store, internationale investeringsbanker, der overlevede.
Med det regulatoriske pres på amerikanske firmaer
så man mod fremspirende vækstmarkeder.
De mente, at de måtte finde noget for at lade dem udvide forretningerne.
De troede, svaret var Asien.
Folk kommer til firmaet og vil bidrage.
De vil have en tilfredsstillende, personlig karriere,
men det, de egentlig vil, er at sætte deres præg på verden.
Tim Leissner, der var leder af Goldman Sachs i Sydøstasien,
ville med på aftalen.
Alle har hørt om Jho Low, ikke? Og 1MDB.
Bankfolk vil være en del af transaktionen.
Efter PetroSaudis joint venture
havde Malaysia ikke flere penge.
Så Najib og Jho Low havde brug for nye måder at få penge ind i fonden.
Leissner havde ry som regelbryder,
festabe, spekulant, skørtejæger.
Det kunne Low lide.
Han tænkte, det var præcis den person, han ledte efter.
Jeg kendte ikke Tim. Vi arbejdede i samme bygning.
Af ry var han en vild mand.
Men egentlig en god personalechef
og kendte alle i Malaysia.
For Low var Goldman Sachs hvalen.
For Leissner var hvalen Najib.
Goldman Sachs fremmede udstedelsen af tre forskellige sæt obligationer,
i alt for milliarder af dollars.
Da aftalen blev indgået,
havde jeg chancen for at gennemgå den, og den var til grin.
Der var ingen angivet brug af indtægter. Ingen styringsstruktur.
Hvem skulle lede det? Der var ingen ansatte, så det skulle besluttes senere.
Men med så stor en aftale, måtte alle seniormedlemmer i firmaet,
der sidder i de store risikoudvalg, have set på det
i det mindste i nogen detaljer.
Så det er underligt, at det blev godkendt.
Goldman endte med at modtage 200 gange det normale gebyr
for mæglervirksomhed.
Hvis forretningen havde været på vej op,
kunne de gå til enhver anden investeringsbank,
og de ville alle have tilbudt de samme tjenester
for næsten samme pris.
Men det var en usædvanlig tjeneste. De bad Goldman tegne sig for noget,
der tydeligvis var korrupt.
Ikke alle investeringstjenester ville gøre det.
Så for at få det, måtte de betale mere.
TUN RAZAK BØRSTÅRN KUALA LUMPUR
I 2013 indsamlede 1MDB penge gennem Goldman Sachs
til at bygge et nyt finanscenter i Kuala Lumpur,
kaldet Tun Razak-børsen, TRX.
En global finansiel styrke opstår.
En katalysator for konvergens
mellem øst og vest.
Smart.
Bæredygtigt.
Tun Razak-børsen.
Tun Razak er Najibs fars navn.
Så denne Tun Razak-børs skal bygges
med penge indsamlet af 1MDB,
i dette tilfælde tre milliarder dollars.
Mange i erhvervslivet havde deres tvivl,
men det var en meget stor, ambitiøs plan.
Den skulle være magnet for globale finansieringsselskaber
til at investere i Malaysia.
I virkeligheden havde vi en kæmpe,
halvt forladt byggeplads lige her,
hvor projekterne var under opførsel, nogle var stoppet.
Der var stor usikkerhed om, hvorvidt der var penge nok
til at fortsætte projektet,
gennemføre infrastrukturen, der var lovet til investorerne.
Fonden har 42 milliarder ringgit i gæld,
og der lader til at være en del spekulationer om, at de får problemer
med at opfylde deres økonomiske forpligtelser på gælden.
Lad mig forstå det ret. Du beder om mine synspunkter...
Jeg spørger om dine synspunkter.
Okay.
Fra det, jeg kan læse i revisionen og regnskabet,
forstår jeg det som, at 1MDB har flere aktiver end passiver.
Jeg tror, nøglen er,
hvor hurtigt de aktiver omsættes til penge,
og det er op til ledelsen at udføre.
Regeringen kunne ikke betale gælden på 1MDB i 2015, 2016.
Så de tog også penge fra andre instanser.
Penge blev stjålet fra Tabung Haji for at betale udestående 1MDB-gæld.
Det er et pyramidespil.
Når pengene var væk, skulle man finde flere penge til at dække hullet.
Siden 1992 har jeg lagt penge i Tabung Haji-fonden.
Jeg er forpligtet til at gå på Haji.
Tabung Haji er en fond, muslimer kan investere i,
og som vil hjælpe med at finansiere ens pilgrimsrejse til Mekka.
Se, det med Hajj er, at ikke alle muslimer har råd til det.
Ikke alle muslimer kan gå turen en gang i livet.
Man skal vente meget længe, måske 50, 60 år for endelig at gå til Mekka.
Vi opsparer som unge, så vi, når vi er ældre, kan tage på Hajj.
Fordi i islam er det obligatorisk, hvis man har råd.
Spekulationerne om, at Najib har taget penge fra Tabung Haji
til at fylde hullerne fra 1MDB.
Mange af pengene forsvandt.
Så aktieudbyttet faldt drastisk.
Fra 6,25% til 1,25%.
De har sparet hele deres liv til det her.
Og så er de penge, man har investeret hele sit liv, væk.
Hvordan kan nogen stjæle penge
fra noget, der skal være helligt?
Der er visse mennesker i vores globale samfund,
der tror, lovene ikke gælder dem.
Og folk som Najib har totalmagt i deres eget land,
og alle finansielle institutioner lader dem slippe.
De vender det blinde øje til for at gøre forretninger i de egne.
Og han troede nok, han kunne slippe af sted med det.
Heldigvis er det, der sker, når man begynder at skrive
om en historie, der kan ses i dagslyset,
noget som dette, dette enorme forbrug af penge,
er, at du bliver den person, som folk, der har information,
gerne vil kontakte.
Jeg forlod PetroSaudi i april 2011.
To måneder senere ringede jeg til PetroSaudis it-fyr.
Jeg ville bare have en forsikring.
Hvis der en dag er et problem,
vil jeg bevise, at jeg ikke havde noget at gøre med de store tal.
Så jeg bad ham skaffe en kopi af PetroSaudis server.
Første gang jeg tog til Bangkok, anede jeg ikke, hvem jeg skulle se.
Jeg var blevet advaret mod at tage afsted,
for det var sandsynligvis russisk mafiaaktivitet,
og jeg risikerede liv og lemmer.
Et af de vigtigste elementer i de e-mails var, at overførslen på 700 milliarder
var relateret til Good Star-firmaet,
som ikke havde noget at gøre med PetroSaudi-aftalen.
300 millioner gik ind på PetroSaudis bankkonto,
og 700 millioner gik til et mystisk firma ved navn Good Star Limited.
Og til at underskrive på vegne af Good Star
var en person, jeg kendte som Jho Lows driftsleder.
Det var det, der fastsatte hele PetroSaudis joint venture
som svindel.
Deres svaghed var, at pengene blev sat ind i dollars,
og derfor gik de ind under amerikansk jurisdiktion.
Nu vidste jeg, at jeg havde dem. Jeg havde beviserne.
Og jeg havde givet beviserne til USA,
og de gik videre med det.
Og vi er her for at meddele et vigtigt skridt
i vores igangværende arbejde for at bekæmpe global korruption,
og for at sikre, at USA ikke tilbyder nogen sikker havn
til dem, der ulovligt bruger offentlige midler til privat gevinst.
Intrigen var ret enkel.
De stjal penge,
gemte dem under en skuffe, og flyttede så skufferne rundt,
indtil ingen vidste, hvor pengene kom fra længere.
Jho Low åbnede firmaer i lande med meget lave regulatoriske krav,
og han brugte navne, der lød som legitime forretninger.
Han flyttede pengene i en utrolig labyrint
af skuffeselskaber rundt om i verden.
I sidste ende blev 2,7 milliarder dollars,
omledet fra obligationsudbuddene,
brugt til Jho Lows fornøjelser.
Yachten Equanimity til $250 millioner.
Et Picasso-maleri til en værdi af $3,2 millioner.
Et fly til $35 millioner.
Filmen Dum og dummere 2, over $20 millioner.
Aktier i firmaet Flywheel. Basquiats maleri, der hedder Dustheads.
Filmen Daddy's Home. To malerier af Claude Monet.
Et lingerifirma.
En Oscar-statue, som Marlon Brando vandt.
En lejlighed i One Madison Park. Og en på Park Laurel.
L'Hermitage-hotellet. En kontorbygning i London.
Et penthouse i Walker Tower. En diamantring.
Pink diamantvedhæng. En hjerteformet diamant.
Han købte modellen Miranda Kerr et krystalklaver,
men hun havde et værelse i huset bygget omkring klaveret,
så FBI kunne ikke beslaglægge det,
fordi vi ikke kunne fjerne det fra rummet.
Jho Low var pengepungen for alle i alt det her.
681 millioner dollars var gået ind på Najibs konto.
Hr. statsminister, det er ABC Australien.
Kan De forklare de hundredvis af millioner dollars på Deres konto?
Hr. statsminister.
Folk blev mere og mere bevidste om,
at mange penge faktisk var stjålet.
500.000 mennesker kom ud på gaden,
og folk var virkelig vrede.
Titusindvis af demonstranter samledes i Malaysias hovedstad i søndags.
De kræver statsminister Najib Razaks opsigelse.
Najib blev meget desperat, da han så folks aktion.
Han fik folk anholdt for at tale om 1MDB.
Han tog affære imod os og lukkede vores avis.
Vi vil ikke undskylde, fordi vi ikke har gjort noget galt.
Vi står ved alt, vi har udgivet.
Det afhænger af kritikkens art.
Hvis det betragtes som rimelig kritik,
så accepterer vi det.
Vi skal acceptere det.
Hvis det ikke er underbygget, eller vi føler, det er ensidigt,
sætter det regeringen i en svær situation.
Jeg blev anholdt i juni 2015 af politi fra Bangkok.
De fik mig til indrømme,
at 1MDB var et godt firma,
og at hr. Jho Low og hr. Najib Razak ikke gjorde noget galt.
Han fyrede rigsadvokaten, som efterforskede.
Han fyrede sin vicestatsminister og en anden minister.
Alle, der var imod ham eller stillede spørgsmål om 1MDB.
Jeg var det første parlamentsmedlem, der rejste spørgsmålet om 1MDB.
Jeg blev idømt fem års fængsel.
Jeg er ikke overrasket over dommen.
Jeg kender systemet. Vi har arbejdet med det.
Vi har set, hvordan politiet tager sig af affærerne og anklagerne,
tydeligvis ondsindet.
Jeg blev arresteret under kapitel 124C
af straffeloven, der siger,
at jeg prøver at underminere det parlamentariske demokrati.
Vi, hendes egne sønner, aner ikke, hvor hun er lige nu.
Vi ved ikke engang, hvornår vi får hende at se igen.
På min søns bil
blev der faktisk kastet kyllingeblod.
Det var en besked til mig for at sige:
"Vi ved, hvor du er,
og hvis du ikke trækker dig tilbage,
vil der ske værre ting med dine sønner."
Ord kan ikke forklare, hvad der foregår i et thaifængsel.
I en celle på 30 kvadratmeter
sover 50 mennesker på jorden.
Man ender med at sove med fødderne af sin nabo i ansigtet.
Jeg skulle løslades i Schweiz i september 2016.
Men ud af det blå to eller tre dage før min overførsel,
kom Najib Razak til Thailand, og han blokerede min overførsel.
Jeg sad 18 måneder inde, 547 dage.
Jeg talte hver og en.
Efter afsløringen
kunne Najib blive mere magtfuld,
end han nogensinde var.
Så derfor var den eneste måde
at standse en korrupt regering på
er måske den sværeste måde af alle,
hvilket er ved et valg.
Vi tilkalder alle malaysiere,
uanset race, religion,
politisk tilknytning, tro eller partier,
unge og gamle,
til at redde Malaysia
fra regeringen ledet af Datuk Seri Najib Tun Razak.
I starten af 2018, da jeg stadig var i fængsel
og udelukket fra enhver chance for at deltage i valget
eller indtage en stilling i regeringen, besluttede oppositionslederne,
at dr. Mahathir,
som engang var statsminister, skulle være vores kandidat.
Tidligere statsminister,
Tun Dr. Mahathir besluttede at komme tilbage fra sit otium
og stille op til valg imod hans eget valg af statsminister.
Visse hoveder må rulle.
Vi havde mange offentlige sammenkomster,
hvor tusindvis af mennesker deltog.
Selv som 90-årig
var jeg stadig ude at føre kampagne,
mødte dem og interesserede mig for deres ulykke.
Men vi troede ikke, vi kunne vinde.
Aldrig... Når man taler med malaysiere, der var der, var de chokerede.
Jeg accepterer folkets dom.
Jeg husker euforien i gaderne den 9. og 10. maj.
Malaysiere var opstemte. De var så glade for, at det skete.
Jeg troede aldrig, det ville ske.
Jeg troede aldrig, jeg skulle se det i min tid.
At vi ville vinde.
Det her skal børnene se.
Dette er mor til alle valg,
og han er far til alle ledere!
De kunne ikke tro, at malaysiere som én
kom og stemte så talstærkt
og lykkedes med at gøre det, som ingen troede, de kunne.
Det, jeg føler, er lidt som uafhængighed.
Uafhængighed af en regering, der har styret os de sidste 60 år.
Ja, okay.
Hele historien med 1MDB og tabet af
mit parti for første gang efter 61 år.
Det er bestemt
noget, der er svært for mig
at leve med.
Det øjeblik, vi tabte,
aftenen den 9. maj
blev ting
optrævlet
på måder, vi ikke havde forestillet os.
Najibs private boliger blev ransaget af politiet,
som konfiskerede luksusvarer for 240 millioner dollars.
Der var 284 kasser med håndtasker.
Og der var 72 poser med kontanter, smykker og ure.
Vi har hørt om det,
men endelig at se det med vores egne øjne og politiet hale det ud,
var som: "Det var det, vi havde mistænkt hele tiden, som nu er ude."
De tog smykker, håndtasker og kontanter.
Lad mig tage mig af kontanterne.
Som leder af et politisk parti, formand for partiet,
fortsatte jeg bare traditionen med at være formand for et parti.
Det var en CSR-politisk konto i mit navn.
Kan du se det? Den donation, der blev givet
på kong Abdullahs opfordring,
var specifikt beregnet til mig.
Som leder af Malaysia.
Til velfærdsformål og politiske formål.
Folk forventer, at regeringen gør
noget, der er godt for folket.
Hvis man gør det, bliver man sikkert støttet af folket,
men han havde andre idéer.
Han fortalte mig, at kontanter er konge.
Når man siger: "Kontanter er konge," siger man faktisk, at bestikkelse er fint.
Hvis man bruger penge på at købe støtte, er det fint.
Najib plejede at give os RM300.
Nu giver denne Mahathir os mindre.
Før 1MDB-skandalen fik alle kontanthjælp.
Til alle mulige ting:
Både. Motorer. Mange ting.
Vi har ikke, hvad vi plejede at have. Der er ikke flere penge.
Er I alle enige?
Vi er alle enige!
Selvom Najib tager penge fra andre, fra landet,
giver han det til folket.
Han tager sig af folket.
Det er fint, hvis han tager landets penge.
Hvem stjæler ikke? Hvilken statsminister stjæler ikke?
Det er ikke kun Malaysia.
Det være sig Amerika, Indien, Kina eller et hvilket som helst land.
Måske er det galt.
Hvis de har chancen,
så tager de alt.
Okay, alle sammen! Klar? Alle, råb.
Alle, råb.
- Hvem venter vi på? - Min chef!
- Dato' Sri Najib! - Dato' Sri Najib!
- Vores "Min chef!" - Min chef!
- Skam dig ikke! - Min chef!
Jeg drømmer altid om
At tilbringe et smukt liv At blive gammel med Min chef
Skam dig ikke, Min chef!
Da jeg var statsminister,
kom den sande person, jeg var, aldrig frem.
På en måde mit sande jeg...
den rigtige Najib,
den personlige karakter, om du vil,
og den offentlige karakter er den samme.
- Signer motorcyklen! - Hvor?
Klap i hænderne, han signerer motorcyklen!
Det er Najibs statsstøtte.
Til fiskerne.
Det er hjælp fra Najib.
- Jeg beder om din hjælp. - Kom herop.
Kom tilbage. Jeg er ikke rask.
Jeg tager mig af alle.
- Pas på malaysierne. - Selvfølgelig.
Hvis jeg stiller jer det gyldne spørgsmål,
hvilket er bedre? Tiden under min regering eller i dag?
- Din! - Selvfølgelig, din!
Vi var alle bange for, at din kamp ville ende, Dato' Sri.
Lad os fortsætte hans kamp. Lad os fortsætte, venner!
Min chef.
Han er ikke skyldig i noget.
Hans regering faldt på grund af...
- Løgne. - Løgne og sammensværgelser.
Det er intet at skamme sig over. Han kan komme videre. Han kan hævne sig.
Min tid er begrænset.
Fire dage om ugen deltager jeg i min retssag,
og fredag, lørdag og søndag mødes jeg
med folket.
Men jeg accepterer det. Det er en af de ting, man skal
for at tilpasse sig,
og forhåbentlig er det ikke længe, inden
vi ser lyset for enden af tunnellen, så at sige.
Anklager er blevet bragt mod Najib.
Der kommer mange flere.
Jeg er sikker på,
at retfærdigheden vil ske fyldest.
Men retssagen vil tage tid.
Den vil tage måneder, og måske endda
et år eller to.
De sagde, jeg var ansvarlig for...
...at stjæle penge.
Men intet er blevet bevist
i retten indtil videre.
Der er et grundlæggende krav i loven.
Najib skal bevises af anklageren
at have fuld viden om,
at de penge faktisk kom fra 1MDB-lånet.
Men de fleste fakta tyder på, at han ikke kender til det.
Jeg ville aldrig have accepteret
en eneste øre, hvis jeg vidste, det var 1MDB's penge.
Najib vidste alt fra begyndelsen. Han kunne ikke andet.
Han havde designet de firmaer,
så hver eneste økonomiske transaktion måtte underskrives af ham.
Vi har underskrifterne.
Jeg underskriver så mange dokumenter.
Hvis det anbefales,
og bestyrelsen godkender det,
skal jeg normalt underskrive. Ser du?
Ansvaret ligger hos statsministeren.
Han er statsminister.
Han startede firmaet.
Han er formand for firmaet.
Han valgte Jho Low, hans ven.
Hvis man går på gaden og taler om 1MDB-skandalen,
er nok det første spørgsmål, som alle stiller: "Hvor er Jho Low?
Hvor er Jho Low?"
Jho er ingen steder at finde.
Og jeg står i rampelyset.
Så man må spørge sig selv,
ikke?
"Hvad skete der, og hvem var ansvarlig?"
Jho er klog.
Jeg vil ikke sige, at han var hjernen bag.
Jeg tror, han ville høre til,
så han fandt en måde at købe sig ind.
Jeg ved ikke, hvorfor en, der har så meget at skjule,
ville blære sig med sin rigdom i den grad, som Jho Low blærede sig med sin.
Når man ser folk, der uanset hvad de har, virkelig vil have mere opmærksomhed,
må man undre sig over, hvad de fejler.
Fortryder du, at du har bragt Jho ind i det her?
Ja.
Man træffer vel tusindvis af beslutninger
som statsminister,
så man får måske en eller to forkert, og den eller de to, man gjorde forkert,
er dem, der kommer for at hjemsøge en.
Efter de første 700 millioner dollars blev stjålet,
havde Najib en chance
for at stoppe det.
Han skulle have afsløret Jho Low lige der.
Men Jho sagde nok til ham: "Bare rolig.
Sæt flere penge ind. Jeg får pengene tilbage og sætter dem tilbage."
Og fordi han ikke vil afsløre Rosmah eller Riza,
hvad ville han så have mistet? 700 millioner.
I dag er det syv milliarder.
Det største problem for os er, at vi er i stor gæld.
Det er alt.
Jeg er bekymret, og jeg vil ikke kommentere for meget.
Hvis jeg gør, hvem ved så, om jeg ender i fængsel.
Det er svært at tjene til dagen og vejen.
Jeg har to børn. En dreng og en pige.
Uden rismark har vi intet.
Systemet lader til at beskytte og fremme
tyveri og udplyndring af landets rigdom.
Man kan ikke stjæle penge, medmindre man kan hvidvaske dem.
Det var let for Jho Low
at overbevise bankerne om at se den anden vej.
Vi så dokumenter, som et barn kunne have forfalsket,
og bankerne var villige til at godtage.
Goldman kan være juridisk ansvarlig på en række fronter.
Det kunne være svindel, loven om korrupt udøvelse.
Tim Leissner, der erklærede sig skyldig, hvis man ikke ved det, og Andrea Vella,
som siger, han kendte til planen, var Goldman-partnere.
De var Goldman-partnere i investeringsbanken, som du drev
i 12 år. Det var dine mænd.
Hvordan føles det?
DAVID SOLOMON DIREKTØR, GOLDMAN SACHS
Efterforskningen fortsætter.
Goldmans sædvanlige forsvar i den slags situationer er,
at de vil forsøge at bekæmpe det, hvis de kan,
og når det begynder at gå dårligt nok,
kaster de folk under bussen, hvilket er optimalt for firmaet
Hvis de kan konstruere en historie, hvor Tim Leissner
bedrog bankrisikoudvalget,
lovligt, så kan Goldman redde skindet.
Men de var i tæt kontakt
med ledere i banken på en meget regelmæssig basis.
som Lloyd, Gary Cohn, som alle, der sad i risikoudvalgene.
Da nyheden kom frem om, at Lloyd Blankfein havde mødt
denne skøre karakter, Jho Low,
gik der rygter på Wall Street om, at det var derfor, Lloyd trak sig.
Jeg vil gerne tale om de igangværende efterforskninger
vedrørende den malaysiske investeringskasse 1MDB.
Folket i Malaysia blev bedraget af mange individer.
Inklusiv de højeste medlemmer af den tidligere regering.
Tim Leissner, som var partner i vores firma,
var en af dem.
For Leissners rolle i bedrageriet
undskylder vi til det malaysiske folk.
Nå, endelig. En offentlig undskyldning.
Hvad pokker mener du med offentlig undskyldning? Du var korrupt.
Du var medskyldig i forbrydelsen,
og du skal betale, og du skal straffes.
Det er alle forpligtelser,
der vil hvile på den malaysiske skatteyder
de næste 20 år.
Vi skal faktisk betale vores gæld.
Den er blevet reduceret af den nuværende regering,
men vi har stadig en stor gæld at betale.
Penge, der kunne bruges på at bygge veje, bygge skoler,
skal nu bruges til at betjene 1MDB's gæld.
Hele Malaysia lider under den gæld.
Min medicin er ikke billig.
Jeg kan ikke få pleje mere.
Jeg har aldrig kæmpet så meget som nu på grund af Malaysias økonomi.
Hvis man siger: "Kan Malaysia live op igen?"
Det vil tage lang tid,
men vi prøver at nå frem.
Selvfølgelig vil den slags herskere ikke have, at folk forstår,
hvordan den moderne økonomi fungerer, og hvordan de bliver lænset af den.
De lænser dem bare.
Håb aldrig for en fisker
At vende tilbage uden hans fangst
Man finder en stakkels fisker, der lever på grænsen af eksistens,
og han trækker på skuldrene og siger: "Det var godt under Najib,
for han plejede at give mig lidt penge inden valget."
Hvis det kommer så vidt, at vi falder Strø søde blomster på vores grave
Det retfærdiggør ikke det, Najib gjorde.
Vores økonomi er under udvikling.
Vi har problemer med tyngende fattigdom,
kvalitetsuddannelse, nedslidte skoler.
Hvordan kan du så...
....formøble de milliarder og ignorere
folkets vanskelige situation?
Man skal være rimelig. Man må...
...tage ansvar for de ting, man har gjort,
men man kan ikke bare bebrejde lederne for alt, der går galt.
Det er ikke rimeligt.
I hvilket omfang havde han viden til at begynde med?
Var hans intention at snyde?
Var der et skyldigt sind fra start?
- Hej. - Hej!
- Længe leve UMNO? - Længe leve!
- Skam dig ikke? - Min chef!
FRA OG MED DEN 1. DECEMBER 2009 STÅR NAJIB RAZAK OVER FOR 42 ANKLAGER
RELATERET TIL KORRUPTION OG HVIDVASK I MALAYSIA.
I ØJEBLIKKET KAN HAN BLIVE DØMT TIL LIVSTID I FÆNGSEL.
ROSMAH MANSOR HAR ERKLÆRET SIG USKYLDIG I 19 ANKLAGER
OM HVIDVASK OG SKATTEUNDDRAGELSE I MALAYSIA.
HUN AFVENTER RETSSAGEN.
RIZA AZIZ STÅR OVER FOR FEM ANKLAGER OM HVIDVASK I MALAYSIA.
AZIZ STILLES FOR DOMSTOLEN I ÅR OG KAN BLIVE IDØMT 25 ÅR.
TIM LEISSNER ERKLÆREDE SIG SKYLDIG I HVIDVASK
OG UDENLANDSKE BESTIKKELSER FREMFØRT AF USA'S JUSTITSMINISTERIUM.
HAN ER ENDNU IKKE DØMT.
MALAYSIA HAR SIGTET 17 NUVÆRENDE OG TIDLIGERE DIREKTØRER
HOS GOLDMAN SACHS.
REGERINGEN SØGER STRAFFEBØDER FRA GOLDMAN PÅ OVER $7,5 MILLIARDER.
GOLDMAN HAR KALDT MALAYSISKE ANKLAGER "FORKERTE."
JHO LOW STÅR OVER FOR ANKLAGER I USA OG MALAYSIA.
MENS JHO LOW ER TVUNGET TIL AT GIVE AFKALD PÅ $900 MIO. STJÅLNE AKTIVER
TIL DEN AMERIKANSKE REGERING HOLDER HAN FAST I SIN USKYLD.
HAN ER FLYGTNING PÅ FRI FOD, OG DET RYGTES, AT HAN ER I KINA.
Tekster af: Laura Marie Klindt Nielsen